Студеното време повишава риска от инсулт, вижте кои са най-характерните симптоми
Студеното време повишава риска от инсулт особено при хора над 65 години, предупреждават лекари и припомнят, че при съмнение за инсулт е необходимо да се потърси незабавно медицинска помощ, защото първите 4 часа са от решаващо значение за лечението. Според специалисти по неврология 80 процента от инсултите могат да бъдат предотвратени. Някои от най-характерните симптоми са: - продължително главоболие; - нарушения на говора; - смущение в зрението; - световъртеж; - гадене; - нарушение на равновесието и координацията; - внезапно изтръпване на лявата ръка и левия крак. Сред рисковите фактори, които могат да доведат до инсулт, са хипертонията, диабетът, злоупотребата с алкохол, тютюнопушенето. За да се предпазим, е необходимо: - да се храним правилно; - да тренираме мозъка с игри, подобряващи вниманието, концентрацията и паметта; - да увеличим физическата активност; - да намалим консумацията на алкохол до чаша вино, което според медицинските специалисти е полезно, разбира се в разумно количество. "Две питиета дневно за мъже и едно – за жени, са всъщност добра превенция", споделят лекарите. Инсултът е остро нарушение на кръвообращението на мозъка, което причинява увреждания на мозъчните функции. След 55-годишна възраст опасността от развитие на инсулт се увеличава двойно. България е на едно от челните места в света по смъртност от инсулт. Източник: Фрамар Следваща статия: Баба Ванга и предсказанията й за бъдещето на света Коментари Видео на деня